പഞ്ചാബിന്റെ മുന് മുഖ്യമന്ത്രി ഞാനല്ല എന്നെ ടാഗ് ചെയുന്നത് നിര്ത്തൂ അപേക്ഷയുമായി ഇന്ത്യന് ഫുട്ബോള് താരം പഞ്ചാബില് കോണ്ഗ്രസ് പാര്ട്ടിയില് പ്രശ്നങ്ങള് രൂക്ഷമായിക്കൊണ്ടിരിക്കെ പുലിവാല് പിടിച്ചിരിക്കുകയാണ് ഇന്ത്യന് ഫുട്ബോള് ടീം ഗോള്കീപ്പര് അമരീന്ദര് സിങ്. പഞ്ചാബ് മുഖ്യമന്ത്രിയായിരുന്ന കോണ്ഗ്രസ് നേതാവ് അമരീന്ദര് സിങ്ങിനെയും തന്റെ പേരും ഒന്നായതാണ് താരത്തിന് തലവേദന സൃഷ്ടിച്ചിരിക്കുന്നത്. ഇരുവരുടെയും പേര് ഒന്നായത് മൂലം പഞ്ചാബ് കോണ്ഗ്രസുമായി ബന്ധപ്പെട്ട് വരുന്ന വാര്ത്തകളില് അമരീന്ദര് സിങ്ങിനെ മാധ്യമങ്ങള് ടാഗ് ചെയ്തിരുന്നു. ഇങ്ങനെ തന്നെ ടാഗ് ചെയ്യുന്നത് നിര്ത്തണമെന്ന് ആവശ്യപ്പെട്ടാണ് അമരീന്ദര് രംഗത്ത് എത്തിയിരിക്കുന്നത്. തന്റെ ഔദ്യോഗിക ട്വിറ്റര് അക്കൗണ്ടിലൂടെയാണ് താരം തന്റെ പ്രതികരണം അറിയിച്ചത്.പ്രിയപ്പെട്ട വാര്ത്താ മാധ്യമങ്ങളെ, മാധ്യമപ്രവര്ത്തകരേ, ഞാന് അമരീന്ദര് സിങ്, ഇന്ത്യന് ഫുട്ബോള് ടീമിന്റെ ഗോള് കീപ്പര്. പഞ്ചാബിന്റെ മുന് മുഖ്യമന്ത്രിയല്ല. എന്നെ ടാഗ് ചെയ്യുന്നത് ദയവായി നിര്ത്തൂ.ട്വിറ്ററില് അമരീന്ദര് സിങ് കുറിച്ചു.അമരീന്ദര് ഇത്തരത്തില് ട്വീറ്റ് ചെയ്തതിന് പിന്നാലെ പഞ്ചാബിന്റെ മുന് മുഖ്യമന്ത്രിയായ അമരീന്ദര് സിങ് ഇന്ത്യന് താരത്തിന്റെ ട്വീറ്റിന് മറുപടി നല്കിക്കൊണ്ട് രംഗത്ത് വരികയും ചെയ്തതോടെ സംഭവം സമൂഹ മാധ്യമങ്ങളില് തരംഗമായിട്ടുണ്ട്. പ്രിയ സുഹൃത്തേ, നിന്റെ അവസ്ഥ ഞാന് മനസിലാക്കുന്നു, ഭാവിയിലെ മത്സരങ്ങള്ക്ക് എല്ലാവിധ ഭാവുകങ്ങളും നേരുന്നു പഞ്ചാബ് മുന് മുഖ്യമന്ത്രി ക്യാപ്റ്റന് അമരീന്ദര് സിങ് മറുപടിയായി കുറിച്ചു. പഞ്ചാബിലെ മഹില്പൂരില് നിന്നുള്ള ഫുട്ബോള് താരമാണ് അമരീന്ദര് സിങ്. ഐഎസ്എല്ലില് എടികെ മോഹന് ബഗാന്റെ താരമാണ്. 2017 മുതല് 2021 വരെ മുംബൈ സിറ്റിയുടെ ഗോള്കീപ്പറായിരുന്ന താരം ഈ സീസണിലാണ് എടികെ മോഹന് ബഗാനിലേക്ക് എത്തിയത്. എഎഫ്സി എഷ്യാ കപ്പില് എടികെയ്ക്ക് വേണ്ടി നാല് മത്സരങ്ങളില് കളിച്ചു. പിന്നീട് കോവിഡ് രോഗബാധ സ്ഥിരീകരിച്ചതിനെ തുടര്ന്ന് സാഫ് കപ്പിനുള്ള ഇന്ത്യന് ടീമില് നിന്ന് പുറത്തായിരുന്നു. കോവിഡ് പോസിറ്റീവ് ആയിരുന്ന അമരീന്ദറിന് പകരം യുവ ഗോള്കീപ്പര് ധീരജ് സിങാണ് ടീമിലിടം നേടിയത്.അതേസമയം, മുന് പഞ്ചാബ് മുഖ്യമന്ത്രിയായിരുന്ന അമരീന്ദര് സിങ് അപമാനം സഹിച്ച് കോണ്ഗ്രസില് തുടരില്ലെന്ന് വ്യക്തമാക്കി. കോണ്ഗ്രസ് വിടുമെന്ന് സ്ഥിരീകരിച്ച് മുന് പഞ്ചാബ് മുഖ്യമന്ത്രി അമരീന്ദര് സിംഗ്. ഒരു ദേശീയ മാധ്യമത്തിന് നല്കിയ അഭിമുഖത്തിലാണ് കോണ്ഗ്രസ് വിടുമെന്ന നിലപാട് അമരീന്ദര് വ്യക്തമാക്കിയത്. എന്നാല് ഇപ്പോള് ബിജെപിയിലേക്ക് ഇല്ലെന്നും അമരീന്ദര് വ്യക്തമാക്കി. കഴിഞ്ഞ ദിവസം ഡല്ഹിയിലെത്തിയ അമരീന്ദര് സിംഗ് ആഭ്യന്തര മന്ത്രി അമിത് ഷായുമായും ദേശീയ സുരക്ഷാ ഉപദേഷ്ടാവ് അജിത് ഡോവലുമായും കൂടിക്കാഴ്ച നടത്തിയിരുന്നു. ഇതിന് പിന്നാലെയാണ് അമരീന്ദര് നിലപാട് വ്യക്തമാക്കിയത്. അമരീന്ദര് പുതിയ പാര്ട്ടി രൂപീകരിച്ചേക്കുമെന്നാണ് റിപ്പോര്ട്ടുകള്.